जहां नर्मदा का पानी वहां बोरिंग के लिए नहीं मिलेगी निगम की एनओसी
शहर में जिन क्षेत्रों में नर्मदा का पानी पहुंच रहा है वहां अब निजी बोरिंग की एनओसी निगम से नहीं मिलेगी।
निगमायुक्त मनीष सिंह ने इसके आदेश जारी किए हैं। उन्होंने आदेश में कहा कि बिना स्थिति देखे एनओसी जारी होने से निजी बोरिंग को बढ़ावा मिल रहा है। अब ऐसा नहीं होना चाहिए। उन्होंने नर्मदा परियोजना के अफसरों को भी कहा है कि यदि कहीं नर्मदा या सार्वजनिक स्रोत से सप्लाय में गंदा पानी आ रहा है तो उसका पहले निराकरण करें, न कि बोरिंग के लिए एनओसी दें।
अब अपर आयुक्त संतोष टैगोर के अनुमोदन से ही एनओसी जारी होगी। प्रत्येक ऐसे केस में आसपास के बोरिंग की स्थिति, सेंट्रल ग्राउंड वॉटर बोर्ड के निर्देशों का पालन भी किया जाएगा।
hin_Deva hin_Deva hin_Deva hin_Deva